«Матбугат.ру»ның туган көннәр бүлегенә ничек эләгергә?

	«Матбугат.ру»ның туган көннәр бүлегендә ник мине котламадыгыз? Әллә берәр үпкәгез бармы миңа? Шундыйрак сорауларны еш ишетергә туры килә. 	 Әлбәттә, бернинди үпкә юк. Туган көнегезнең кайчан икәнен белгән булсак, һичшиксез, язган булыр идек. «Матбугат.ру»ның туган көннәр бүлегенә эләгүнең бердәнбер шарты - сезнең исемегез әзме-күпме танылган булырга тиеш. Әлеге бүлектә артистлар, журналистлар, спортчылар, сәясәтчеләр, фән эшлеклеләре урын алган. Әлбәттә, кайберләре шәхсән сезгә таныш булмаска мөмкин. Шул ук вакытта, сез белгән кешеләрне башкалар белмидидер. Ничек кенә булмасын, туган көннәр бүлегендә яхшы гына база тупланды, дип саныйбыз. Алга таба, әйдәгез, аны бергә баетыйк. Танылган кешеләрнең туган көннәре турында мәгълүматыгыз бар икән, безнең белән бүлешүегезне сорыйбыз. Үзегезнең туган көнегезне дә безгә хәбәр итегез. Оялмагыз. Оялып тора торган заман түгел )) 
	---	
Матбугат.ру

	№ --- | 12.04.2015	


